Diari Oficial de la Generalitat Valenciana


Sumari del DOGV 7733, del 03-03-2016 (2016/1453)

Extracte de la Resolució de 15 de febrer de 2016, del president de l'Institut Valencià de Competitivitat Empresarial (IVACE), per la qual es convoca la concessió d'ajudes del Pla d'Accions Complementàries per al Foment de la I+D+i Empresarial per a l'exercici 2016.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7733

Data del DOGV
:   03-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1453


Data del document
:   15-02-2016

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 15 de febrer de 2016, del president de l'Institut Valencià de Competitivitat Empresarial (IVACE), per la qual es convoca la concessió d'ajudes del Pla d'Accions Complementàries per al Foment de la I+D+i Empresarial per a l'exercici 2016. [2016/1453]  
BDNS (Identif.): 301432  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
Així mateix, es troba disponible en l'adreça web  
http://www.ivace.es.  
  
Primer. Beneficiaris  
Empreses que tinguen la seua seu social o establiment de producció a la Comunitat Valenciana.  
  
Segon. Finalitat  
Concessió d'ajudes per a projectes del Pla d'Accions Complementàries per al Foment de la I+D+i Empresarial per a l'exercici 2016 en els àmbits següents:  
- Obtenció de certificats en matèria d'I+D+i emesos per empreses o entitats acreditades per ENAC (Programa de Certificació d'I+D+i).  
  
- Preparació de propostes per a la participació d'empreses en convocatòries del Programa Marc d'Investigació i Innovació 2014-2020 Horitzó 2020 (Programa de Preparació de Propostes per a Convocatòries H2020).  
  
Tercer. Bases reguladores  
Ordre de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA), publicada en Diari Oficial de la Comunitat Valenciana número 5417, de 29 de desembre de 2006.  
  
Quart. Dotació pressupostària  
- Programa de Certificació de Projectes d'I+D+i: 300.000 - amb càrrec a la línia pressupostària S6722000 Investigació, Desenvolupament i Innovació Empresarial del pressupost per a 2016.  
- Programa de Preparació de Propostes per a Convocatòries H2020: 562.500 - amb càrrec a la línia pressupostària S6722000, «Investigació, desenvolupament i innovació empresarial», del pressupost per a 2016.  
  
  
Quint. Termini de presentació de sol·licituds  
El termini per a la presentació de les sol·licituds començarà l'endemà de la publicació del present extracte en el Diari Oficial de la Comunitat Valenciana i finalitzarà el 21 d'abril de 2016 a les 24 hores.  
  
  
Sext. Altres dades  
- Origen dels fons: les ajudes comptaran amb finançament al 50 % del Programa Operatiu FEDER de la Comunitat Valenciana 2014-2020.  
  
- Característiques de les ajudes: subvenció a fons perdut.  
- Compatibilitat: no permesa. Els costos associats al projecte no podran rebre simultàniament ajudes en el marc d'aquesta convocatòria i d'altres procedents d'aquesta o d'una altra administració o ens públic.  
- Presentació de sol·licituds davant del Registre Telemàtic de la Generalitat Valenciana.  
- Termini d'execució dels projectes: des de l'1 de gener de 2016 fins al 30 de setembre de 2017.  
- Instrucció i avaluació de sol·licituds: les ajudes es concediran davall el règim de concurrència competitiva, per mitjà d'una comparació de les sol·licituds presentades a les que s'aplicaran els criteris de valoració fixats en cada programa.  
- Programa de Certificació d'I+D+i. Costos subvencionables: els d'obtenció de la certificació realitzada per empreses o entitats acreditades per ENAC relativa a actuacions d'I+D+i. Import màxim de l'ajuda: entre 1.000 euros i 3.000 euros, en funció de l'actuació desenvolupada. Intensitat màxima de les ajudes i criteris de valoració detallats en la convocatòria.  
- Programa de Preparació de Propostes per a Convocatòries H2020. Costos subvencionables: despeses de consultoria per a la preparació de propostes i gestions necessàries per a presentar projectes a les convocatòries de H2020. Import màxim de l'ajuda: entre 7.500 euros i 15.000 euros, en funció del pressupost de la proposta presentada a H2020. Intensitat màxima de les ajudes i criteris de valoració detallats en la convocatòria.  
  
València, 15 de febrer de 2016.- El president de l'IVACE : Rafael Climent González.